recursal/SuperWikiNEXT-32B huggingface dataset:
Casimiri Malewicz, *Quadratum nigrum* (1915), oleum in lino, 79.5 x 79.5 cm. Pinacotheca Tretiakoviana Moscuae.
***Quadratum nigrum,*** etiam ***Quadratum nigrum Malewiczianum*** appellatum, est iconica pictura olearia a Casimiro Malewicz picta. Prima imago anno 1915 facta est; Malewicz autem quattuor imagines fecit, quarum ultima annis 1920 exeuntibus vel annis 1930 ineuntibus facta esse putatur. *Quadratum nigrum* primum in Ultima Exhibitione Futuristica 0.10 anno 1915 exhibitum est. Opus saepe a criticis, historicis, curatoribus, artificibusque "picturae punctum zerum" appellatur, ad eius significationem historicam attingens, Malewicz ipsum laxius liberiusque interpretans.

Nexus interni
-------------

* *Circulus niger*
* *Quadratum rubrum*
* Suprematismus

Notae
-----

1. ↑  "Malevich, Black Square, 1915, Guggenheim New York, exhibition, 2003-2004". Archive.org .
2. ↑   Anglice "zero point of painting."

Bibliographia
-------------

* Simmen, Jeannot. 1998. *Kasimir Malewitsch – das schwarze Quadrat.* Francofurti: Fischer Verlag. ISBN 3596124190.
* Souter, Gerry. 2008. *Malevich: Journey to Infinity.* Parkstone International. ISBN 9781859956847.

Nexus externi
-------------

* Becker, Maria. – Kasimir Malewitschs «Schwarzes Quadrat».
* Kipphoff, Petra. 2007. Schwarzer Stoff. *Die Zeit,* 29 Martii, Nr. 14.
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

 -2 *Latinitas huius rei dubia est. Corrige si potes. Vide {{latinitas}}.*

***War*** (Anglice, scil. 'bellum') est carmen Eduini Starr die 10 Iunii 1970 editum et a Normanno Whitfield et Barrett Strong Anglice scriptum. *War* est carmen reclamationis de Bello Indosinensi Secundo et generum musicorum *psychedelic soul* et *funk*. Notissimum fit et ad primum locum in *Billboard Hot 100,* indice carminum optimorum Americano, anno 1970 veniebat. War etiam fit unum ex carminibus reclamationis populo gratis.

Singularis etiam continet carmen *He Who Picks a Rose* ('is qui rosam carpit').

"War" a Normanno Whitfield et Barrett Strong anno 1969 scriptum est et Norman id cum grege musico *The Temptations* ut cantores primum creabat. Quando *Motown* optationes repetas accipiebat carmen ut singularis edere, Normannus id recreabat cum Eduino Starr cantor. *Motown* cum editione singularis *The Temptationes* versio expectare disceptabat in causa gregis musici sequores qui alias opiniones de Bello Indosinensi Secundo habent.

Alii musici qui suas versiones proprias *War* creaverunt sunt *Bruce Springsteen and the E Street Band* ab anno 1986, *Frankie Goes to Hollywood* anno 1984 nomine *War (...and Hide)*, Ioanna Osborne, Ljubljana et *Beastie Boys*.

Nexus externi
-------------

* Alexandra Starr, "War", Top 10 Protest Songs, *Time*, 3 Maii 2010. **(Anglice)**
**Bubula Wu**, Anglice *Wu's beef* est ferculum Sanctae Monicae in urbe Californiae a popinaria Sylvia Wu inventum ut histrionem cinematographicam Franciscum Sinatra persuaderet rem novam gastronomiae Sino-Americanae loco chow mein (quod semper postulare solebat). Domina Wu ergo mandatum tacite commutavit inventionemque suam substituit, videlicet offam lateralem bovinam e cepis liquaminibusque quattuor. Ab hoc tempore Sinatra et Mia Farrow, chow mein oblito, semper bubulam Wu postulabant.

Offa bubula in taenias minutas secatur breviterque in oleo, amylo maizii, soia pingui, soia levi, liquamine Hoisin, liquamine ostreario, vino Sinico, saccharo, sale, pipere marinatur. Collyrae oleo friguntur. Cepae concisae bubulaque iam marinata in sartagine Sinensi (*wok*) friguntur. Quibus additur conditura ex aqua, amylo maizii, soia pingui, soia levi, saccharo. Bubula cum conditura breviter commixta super collyras infertur.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
2. ↑  *Wu ordered her waiter to forget the chow mein and send him one of her kitchen's own creations, Wu's Beef, a dish of flank steak with onions and oyster sauce. "I knew he would like Wu's Beef. The thing was to get him to taste it," she says*: Dosti (1998)

Bibliographia
-------------

* Rose Dosti, "The Crimson Door Closes" in *Los Angeles Times* (11 Februarii 1998)
* Sylvia Wu, *Madame Wu's Art of Chinese Cooking* (Monicopoli: Charles, 1973) p. 118 editionis 1976: Exemplar mutuabile editionis 1976 (Sunt qui primam editionem anno 1973 divulgatam aiunt; sunt qui "Madam" loco "Madame" primam editionem intitulant)

Nexus externi
-------------

* "Wu’s Beef *Ng See Ngau Yoke*" in "Happy Thanksgiving - Recipes From Madame Wu" (25 Novembris 2005) apud *USC US-China Institute*
* "Wu's Beef (Chinese)" apud *Recipe Circus*
Wikidata Paulus Giacobbi
Res apud Vicidata repertae:
*Nativitas*: 4 Iunii 1957; Curbavia  
*Patria*: Francia  

**Officium**

*Officium*: member of the French National Assembly, mayor of a place in France, consiliarius provincialis, member of the general council, member of the French National Assembly, member of the French National Assembly, Substitute member of the Parliamentary Assembly of the Council of Europe  
*Munus*: politicus  

**Consociatio**

*Factio*: Radical Party of the Left  

**Familia**

*Genitores*: François Giacobbi;   

**Paulus Giacobbi** (natus Curbaviae in oppido die 4 Iunii 1957) est politicus Franciae et praecipue Corsicae

Natus in suburbiis Lutetiae, familia ex urbe Venaco Corsicae oriunda, Paulus Giacobbi filius est Francisci, nepos Pauli Iosephi Iacobbi qui ambo politici insulares nationalesque fuerant. Ipse alumnus est lyceorum Ludovici Magni et Henrici IV, instituti scientiarum politicarum scholaeque nationalis administrationis Parisiensium. Ipse consiliarius territorialis Corsicae a die 17 Martii 1986 usque ad 30 Iunii 2002, iterum a die 25 mars 2010 meret. Praeses electus est Consilii exsecutivi Corsicae(fr), quo officio a die 25 Martii 2010 ad 17 Decembris 2015 functus est. Ad ordinem Massonicum adhaeret.

Nexus externi
-------------

* Pauli Giacobbi pagina interretialis
* De Paulo Giacobbi apud Conventum Nationalem

Praesides consilii exsecutivi Corsicae

|  |  |
| --- | --- |
|  |  |
| Ioannes Baggioni 1992 • Angelus Santini 2004 • Paulus Giacobbi 2010 • Aegidius Simeoni 2015
*Opus geopoliticum • Porta Unionis Europaeae**Capsae cognatae:* Praesides Franciae |
|  |
Russia Europaea, colore atroaurantio in tabula picta.
**Russia Europaea** vel **Rossia Europaea** (Russice Европейская Россия, tr. *Evropejskaja Rossija*) est Russiae pars, geographice ad Europam Orientalem pertinens. Eius finis orientalis est montes Uralenses, terminus cum Kazachstania ac flumina Kuma et Manytsch; meridianus vero finis Caucasus Septentrionalis est.

Pars Europaea Russiae fere ut una e tribus regionibus terrae illius aestimatur; aliae autem sunt Caucasus et Siberia, una cum Oriente Extremo.

Terrestria Russiae Europaeae area superficialis est circa 3 960 000 km², quod 24 centesimas territorii Foederationis Russicae et circa 40 centesimas territorii Europae format. Praeterea, 78 centesimae populationis? Russicae ibi habitat, cum? densitate mediocri 27 homines/km².

Notae
-----

1. ↑  "Russia Europaea" hic; "Russiam Europaeam et Ucraniam"hic; 
"In Russia Europaea Slavorum gens eminet" hic; "regiones Russiae Europaeae"hic.
2. ↑  Ch. Čebotarëv, Географическое методическое описание Российской империи (*Descriptio geographica methodica Imperii Russici*), p. 91.
3. ↑  Большая Школьная Энциклопедия «Руссика». История России. 20 в
4. ↑  Народы России: энциклопедия.

Nexus interni
-------------

* Historia Europae
* Historia Russiae
* Oriens Extremus Russiae
* Siberia
Wikidata Netumbo Nandi-Ndaitwah
Res apud Vicidata repertae:Netumbo Nandi-Ndaitwah: imagoNetumbo Nandi-Ndaitwah: imago
*Nativitas*: 29 Octobris 1952; Oshana Region  
*Patria*: Namibia  

**Officium**

*Officium*: Minister of Foreign Affairs of Namibia, Member of the National Assembly of Namibia, Deputy Prime Minister of Namibia  
*Munus*: politicus  

**Consociatio**

*Factio*: South-West Africa People's Organization  

**Familia**

*Coniunx*: Epaphras Denga Ndaitwah  

**Netumbo Nandi-Ndaitwah** (Onamutai in oppido regionis Oshana die 29 Octobris 1952) est politica Namibiae.

Exsul in Zambia ab anno 1974 vivens, Moscuae illis annis erudita, legata fuit ordinis populi Africae austro-occidentalis(en) Lusakae usque in 1980, deinde apud Dar es Salaam Tanzaniae usque in 1986. Deinde studia apud collegium technologicum Glasguense et universitatem iuxta Keele persecuta est. Parlamento Namibiensi ab anno 1990 deputata est. Ministra vicaria rerum externarum ab eodem anno, rectrix generalis rerum femininarum ab 1996, ministra a rebus femininis et puerilibus ab 2005, ministra ab informatione ab 2005, ministra a circumiectu a die 21 Martii 2010, sed a die 4 Decembris 2012 ministra a rebus externis meruit. Mense Martio 2023, Praeses Hage Geingob Netumbo Nandi-Ndaitwah nominatus ut unice candidatus factionis Swapo regens mense Novembri 2024 comitia praesidentialia nominavit..

Bibliographia
-------------

* "Nandi-Ndaitwah, Netumbo - Swapo" in Graham Hopwood, *Guide to Namibian Politics* (2007)

Ministri rerum externarum Namibienses

|  |  |
| --- | --- |
|  |  |
| Theo-Ben Gurirab 1990 • Hidipo Hamutenya 2002 • Marco Hausiku 2004 • Utoni Nujoma 2010 • Netumbo Nandi-Ndaitwah 2012
*Opus geopoliticum • Ministri a rebus externis civitatum Africanarum hodiernarum**Capsae cognatae:* Primi ministri Namibiae |
|  |
*Bubo bengalensis*

---

**Animalia** — Chordata

Classis : Aves   
Subclassis : Neornithes   
Infraclassis : Neognathae   
Superordo : Neoaves   
Ordo : Strigiformes   
Familia : Strigidae   
Genus : ***Bubo***   
Duméril, 1805  
   
Palaeontologia

  
A Pliocaeno posteriori adhuc
Subdivisiones: SpeciesInter 12 et 24, vide textum
Synonyma
*Huhua*   

*Nyctea* Stephens, 1826  

*Ophthalmomegas* Dejaut, 1911

***Bubo*** est genus avium nocturnarum familiae Strigidarum, inter 12 et 24 species continens, nam classificatio etiamnunc disputatur. 

Gaius Plinius Secundus haec de bubonibus avibusque similibus scripsit:

> Uncos ungues et nocturnae aves habent, ut noctuae, bubo, ululae. omnium horum hebetes interdiu oculi. bubo, funebris et maxime abominatus publicis praecipue auspiciis, deserta incolit nec tantum desolata, sed dira etiam et inaccessa, noctis monstrum, nec cantu aliquo vocalis, sed gemitu. itaque in urbibus aut omnino in luce visus dirum ostentum est. privatorum domibus insidentem plurium scio non fuisse feralem. volat numquam quo libuit, sed traversus aufertur. Capitolii cellam ipsam intravit Sexto Palpellio Histro L. Pedanio cos. propter quod nonis Martiis urbs lustrata est eo anno.
> 
>

Species quae exstant
--------------------

Hae species saepe in *Bubonem* ponuntur:

* *Bubo scandiacus*
* *Bubo virginianus*
	+ *Bubo virginianus nacurutu*
* *Bubo magellanicus*
* *Bubo bubo*
* *Bubo bengalensis*
* *Bubo ascalaphus*
* *Bubo capensis*
	+ *Bubo (capensis) mackinderi*
* *Bubo africanus*
* *Bubo cinerascens*
* *Bubo poensis*
* *Bubo vosseleri*
* *Bubo nipalensis*
* *Bubo sumatranus*
* *Bubo shelleyi*
* *Bubo lacteus*
* *Bubo coromandus*
* *Bubo leucostictus*
* *Bubo philippensis*

Quibus ab aliis biologicis addendae sunt *Ketupae* et *Scotopeliae*:

* *Ketupa blakistoni* sive *Bubo blakistoni*
* *Ketupa zeylonensis* sive *Bubo zeylonensis*
* *Ketupa flavipes* sive *Bubo flavipes*
* *Ketupa ketupu* sive *Bubo ketupu*
* *Scotopelia peli* sive *Bubo peli*
* *Scotopelia ussheri* sive *Bubo ussheri*
* *Scotopelia bouvieri* sive *Bubo bouvieri*

Notae
-----

1. ↑  Melville, RV & JDD Smith, ed. (1987). *Official Lists and Indexes of Names and Works in Zoology*. ICZN. p. 58
2. ↑  Gregory, SSMS (2010). "The two 'editions' of Dumeril's *Zoologie analytique*, and the potential confusion caused by Froriep's translation *Analytische Zoologie*.". *Zoological Bibliography* **1** (1): 6–8
3. ↑  Fortasse synonymum iunius *Ketupae*, si hoc genus habetur: Pavia (1999), Mlíkovský (2002, 2003).
4. ↑  *Naturalis historia*, 10.34.1.
5. ↑  *Athene noctua* vel *Asio flammeus*?
6. ↑  *Strix aluco*?
7. ↑  Anno 43?
**Russell Edson** (1935—29 Aprilis 2014) fuit poeta, scriptor mythistoriarum, scriptor, et illustrator, ac filius Gustavi Edson scriptoris scaenici et cartoonistae.? Artibus iuvenis studebat, adulescensque Foederis Discipulorum Artis socius erat. Poemata patefacere annis 1960 coepit. Inter honores quos accepit sunt stipendium Guggenheimianum, praemium Whitingianum, et nonnulla stipendia in sumptus studiosorum a Dotatione Nationali Artium concessa. Edidit multa poesis orationis solutae corpora, fabularum brevium, et fabularum, unam mythistoriam, *The Song of Percival Peacock,* et *The Falling Sickness: A Book of Plays.* Eius liber ultimus fuit *See Jack* (University of Pittsburgh Press, 2009). Darien Connecticutae cum Francisca uxore diu habitabat.

Notae
-----

1. ↑  John Simon Guggenheim Memorial Foundation > Fellows > Russell Edson.
2. ↑  Biography & Poems: The Poetry Foundation > Russell Edson
3. ↑  "Russell Edson, Poet."
4. ↑  De Edson in LitCheck.

Nexus externi
-------------

* Edson, Russell. "Garrison Keillor's *The Writer's Almanac*: Poemata Russell Edson.
* Johnson, Corey. *Cricket Online.* Recognitio libri *The Rooster's Wife.*
* Manguso, Sarah. 2004. *Why The Reader of Good Prose Poems Is Never Sad: An Appreciation of Russell Edson.* *The Believer,* Martio.
* Biographia et poemata.
* Biographia apud The Whiting Foundation
* Poemata: *Webdelsol* > "Featured Prose Poet: Russell Edson."
Wikidata Neuenhaus
Res apud Vicidata repertae:Neuenhaus: insigneNeuenhaus: insigne
*Civitas*: Germania  
*Locus*: 52°30′0″N 6°58′0″E  
*Numerus incolarum*: 10 356  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus in Comitatu Binethensi  

**Geographia**

*Superficies*: 31.37 chiliometrum quadratum  
*Territoria finitima*: Halle, Uelsen  

**Coniunctiones urbium**

*Urbes gemellae*: Boussy-Saint-Antoine, Zelów, Gyermely  

**Tabula aut despectus**

Neuenhaus: situsNeuenhaus: situs
Ecclesia Reformata Neuenhaus
**Neuenhaus** est oppidum in Saxonia Inferiore situm atque pars Circuli in Comitatu Binethensis. Ad Neuenhaus etiam vici Grasdorf, Hilten atque Veldhausen pertinent. Neuenhaus est praeterea caput communis generalis eiusdem nominis.

Historia
--------

Neuenhaus anno 1647 depictum
Anno 1317 Neuenhaus a comite Benthemiae Ioanne II conditum est. Novo oppido via a Traiecto ad Rhenum ad Monasterium urbem tuebatur. Regio usque ad annum 1753 ad comitatum Binethensem pertinuit, cum Friedericus Carolus comes eam cum toto comitatu Electori Hannoverae pigno dedit. Ab anno 1806 Neuenhaus ad Magnum Ducatum Montensem pertinuit. Napoleone imperatore victo Neuenhaus pars Regni Hannoverani fuit. Regnum Hannoveranum autem anno 1866 a Borussia occupatum est. Anno 1885 Circulus in Comitatu Binethensi conditus est, cuius caput tum Benthemia erat et ad quem Neuenhaus ad hunc diem pertinet. Ab anno 1946 Circulus Binethensis pars Saxoniae Inferioris est. Numerus incolarum tum multis hominibus auctus est, qui e Germania Orientali fugati erant. Anno 1970 vici supra dicti ad Neuenhaus adiuncti sunt et anno 1974 Neuenhaus cum aliis communibus se ad Neuenhaus commune generale coniunxit et sedes administrationis factum est.

Notae
-----

1. ↑  neuenhaus.de

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Neuenhaus** spectant. |

* www.neuenhaus.de - Pagina communis generalis
Curia restaurata: in cursu historiae navis longa nundinis patebat Frons septentrionalis cum tegmento vitreo recentiore: in vestibulo ostiolae acceptoriae sunt **Curia Arnstadiensis** (Theodisce: *Rathaus Arnstadt*) demarchium vetustum media in urbe Arnstadio est. Restaurabatur annis inter 2006 et 2010, pro quo architecti praemio commendati sunt.

Historia
--------

Complexus duarum navium in area rectangulari stat. Mentio anterioris aedificii anno 1347 facta est, quod flammae autem anno 1459 consumpserunt. Anno 1501 erectio novarum aedium fuit, quas incendium anni 1581 partiatim destruxit. Architectus Christopherus Junghans annis inter 1582 et 1586 sanationem structoriam curavit, quare aedificii antici muros diligenter adhibuit. Olim ad tempus etiam Archivum Arnstadii in curia sartum et tectum conservabatur.

Frontes
-------

Frons meridionalis aedificii tabulatorum trium ad forum centrale spectat, cum frons orientalis ante Ecclesiam Bachianam ad Nundinas novas eferatur. In navi longa ad orientem sita olim forum rerum venalium infuit. Domus genus architecturae Batavicae redolet quae et alibi in oppido videri posset Gerardo van der Meer agente. Exemplum maioris momenti est sine dubio Castellum Neideck. Scalae meridianae anno 1753 demolitae sunt maeniano addito. Eiusdem epochae fenestrae cum arcu tres pro diaeta magna sunt. Coronantur aediculis duabus quibus insunt urbis patroni, Deipara et Bonifatius, sculpturae ligneae annorum 1370 et 1380. Medio in tympano horologium est saeculi XVI exeuntis cum figuris Viri feri (*Wilder Mann*) atque Feminae ferae (*Wilde Frau*).

In parte occidentali frontis meridianae toreumata sunt cum Iustitia et Fortitudine; trabes coronant aquila insignis urbani necnon insigne concilii urbani cum allegoria Fidei et Caritatis.

Res aspectabiliores internae
----------------------------

* Vestibulum luminosum in quo hospites accipiuntur et expositiones fiunt.
* Officium matricularum historicum registrationis annorum 1940, unicum generis sui.
* Horologii mechanismus exquisitus anno 1937 a Gulielmo Kühn Gräfenroda in vico Circuli Ilm fabricatus, quem admiraris in granario valde affabre constructum.
* Cella quo homines tempore Secundi belli mundani confugiebant pyrobola evitatum; ibi et antlia ad aerem bonum afferendum videri potest.
* Carcer mediaevalis.
* Conclave grande conventibus concentibusque genere Historismi confectum.

Interdum mystagogiae trans demarchium fiunt, in quibus thesauri omnes structorii demirandi aptius exhibentur. In proxima restauratione, ut ubique status originales reficeretur, intentum est. Diaeta maxima, quae sessionibus spectaculis concentibus patet, secundum photographemata historica refecta est; eius origo anno 1826 fuit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Curiam Anrnstadiensem** spectant. |

* Municipii domestica pagina
* Informationes de demarchii historia
Wikidata Neu Darchau
Res apud Vicidata repertae:Neu Darchau: insigneNeu Darchau: insigne
*Civitas*: Germania  
*Locus*: 53°13′44″N 10°53′7″E  
*Numerus incolarum*: 1 481  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus Lüchow-Dannenberg, Elbtalaue  

**Geographia**

*Superficies*: 22.73 chiliometrum quadratum  

**Tabula aut despectus**

Neu Darchau: situsNeu Darchau: situs
**Neu Darchau** est commune Saxoniae Inferioris et pars Circuli Lüchow-Dannenberg. Ad Neu Darchau etiam vici Darzau, Drethem, Glienitz, Katemin, Klein Kühren, Quarstedt, Sammatz atque Schutschur pertinent. Neu Darchau est pars communis generalis Elbtalaue.

Historia
--------

Neu Darchau fuit pars Ducatus Luneburgensis; anno autem 1705 ad Ducatum Electoralem Brunsvicum-Luneburgensem transiit. Anno 1803 cum toto ducatu a copiis Francicis occupatum est. Annis ab 1810 ad 1813 pars Regni Westphaliae erat. Tum ad Regnum Hannoveranum, ab anno 1866 ad Borussiam pertinuit. Neu Darchau ab anno 1946 pars Saxoniae Inferioris et ab anno 2006 pars Elbtalaue communis generalis est. Anno 1972 vici supra dicti ad Neu Darchau adiuncti sunt.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Neu Darchau** spectant. |

* Pagina communis generalis Elbtalaue de Neu Darchau scripta
Wikidata Henricus de Michael
Res apud Vicidata repertae:
*Nativitas*: 11 Ianuarii 1888; Schönhausen  
*Obitus*: 22 Februarii 1942;   
*Patria*: Imperium Germanicum  

**Officium**

*Munus*: politicus  

**Consociatio**

*Factio*: Factio Theodisca Nationalis Popularis  

**Henricus de Michael** (natus 11 Ianuarii 1888 oppido Schönhausen/Megalopolis-Strelicia, mortuus (caesus) 22 Februarii 1942 oppido Ssaimoljovca apud Charcoviam) iurisprudens ac vir publicus Germanicus factionis DNVP fuit.

Iuventus et munus
-----------------

Postquam scholam frequentavit et testimonium maturitatis accepit, de Michael Rostochii iurisprudentiae studebat et anno 1914 doctor promotus est.

Cursus honorum
--------------

Ab anno 1923 de Michael, qui sodalis DNVP erat, legatus ad sentum terrae Megalopolis-Streliciae fuit. A die 4 Decembris 1931 ad usque diem 29 Maii 1933 de Michael administerium civitatis rexit. Circa annum 1937 magister civium oppidi Schönhausen erat.

Miles et mors
-------------

Bello Orbis terrarum II dux militum interfuit et postremo maior in Russia cecidit.

Nexus externi
-------------

* vitae breve in pagina actorum cancellariae Imperii (lingua Theodisca)

Praesides Ministrorum Megalopolis-Streliciae (1918-1933)

|  |  |
| --- | --- |
|  | Megalopolis-StreliciaeMegalopolis-Streliciae |
| Petrus Stubmann (DDP) |
Ioannes Krüger (SPD)  |
Curtius Baro de Reibnitz (SPD) |
Carolus Schwabe (DNVP) |
Haroldus Ludewig (nullius factionis) et Ericus Cordua (DNVP) |
Curtius Baro de Reibnitz (SPD) |
Henricus de Michael (DNVP) |
Fridericus Stichtenoth (NSDAP) | |
|  |
Cancellaria statalis Thuringiensis, via Regierungsstraße nr 75
**Cancellaria Moguntina** (Theodisce: *Thüringer Staatskanzlei*) sedes est nunc praesidis ministrorum publicorum Thuringiae media in urbe Erfordiae sita. Olim erant hic gubernatores Maguntini.

Historia
--------

Architectus notus Maximilianus de Welsch ichnographias finxerat isti cancellariae tam bene, ut ala generis Renati super alam Barocam harmonice unionem iniret. Hoc aedificium annis inter 1713 et 1722 erectum est. In tympano videntur bene insignia gubernatoris Monguntini isto tempore regentis, Lothari Francisci de Schönborn. Statuas ingressus fecit Gerardus Gröninger. Domibus oppositis emptis atque demolitis gubernator de Warsberg therotrophium parvum institui iussit, quod Hortus cervorum vocatur. Cui duae casae excubiatoriae additae sunt annis inter 1732 et 1740. 

Gubernator Carolus Theodorus de Dalberg cultum humanum civilemque Erfordiae maxime provehebat. Convivae eius fuerunt Goethe, Schiller, Wieland, Herder, Wilhelm von Humboldt et multi alii illustres homines. Secundum praecepta Recessus principalis deputationis imperii Erfordia anno 1803 sub dominationem Borussiae venit; cancellaria gubernio Borussico regionali serviebat.

Franci veniunt
--------------

Proelio Ienensi saeviente (autumno anni 1806) praefectorium Borussicum hinc omnia strategica disponebat. Victoria parta Napoleo Bonaparte Erfordiae occupatae statum privilegiatum "territorii regii" (domaine royal) dedit. Itaque cancellaria Monguntina usque annum 1813 palatium imperiale factum est. Anno 1818 principes Erfordiae congredi iussit Francorum imperator, cum ipse homines electos hic in palatio recepit. Etiam Ioannes Volfgangus Goethe invitatus est et gigantes ambo reverentia magna reciproca colloquebantur. Napoleonem Goethio dixisse "Vous êtes un homme/Homo es magnus" fertur. 

Post cladem in Pugna Lipsiensi Erfordia anno 1814 rursus Borussica facta est. Usque annum 1945 gubernium Borussicum aedem rursus usurpabat; mense Aprili 1945 Americani urbem cancellariamque occupaverunt, quae mense Iulio Unioni Sovieticae proh dolor cesserunt. Legati ambarum nationum in ipsa cancellaria sedem administrorum habuerunt. Inde ab anno 1952 consilium Districtus Erfordiensis ruralis hic conveniebat, antequam anno 1995 sedes praesidi ministrorum publicorum civitatis foederalis Thuringiae crearetur.

Externi nexus
-------------


|  |  |
| --- | --- |
|  | Lege Καγκελλαρία τοῦ Θουριγγικοῦ κράτους ("Curia Moguntina (Erfordia)") apud Vicipaediam lingua Graeca antiqua scriptam |


|  |  |
| --- | --- |
|  | **Vicimedia Communia** plura habent quae ad **Cancellariam Moguntinam** spectant. |

* Situs proprius
Wikidata Henricus Wilhelmus Ludolfus
Res apud Vicidata repertae:
*Nativitas*: 1655; Erfordia  
*Obitus*: 1712; Londinium  
*Patria*: Germania  

**Officium**

*Munus*: legatus  

**Henricus Wilhelmus Ludolfus** (Theodisce *Heinrich Wilhelm Ludolf*, die 20 Decembris anno 1655 Erfordiae natus et die 25 Ianuarii anno 1712 Londinii mortuus), fuit philologus Germanicus, qui artem grammaticam Russicam primam Latine scriptam composuit.

Vita et opera
-------------

In Universitate Ienensi educatus, linguis orientalibus maximam operam daret. Russiam annis ab 1692 ad 1694 visitavit, ubi Petrum I necnon Adrianum patriarcham cognovit. Grammaticam cum colloquiis Latino-Russico-Theodiscis et vocabulario parvo anno 1696 edidit.

Editiones novae
---------------

* Ларин Б. А. (перевод, вступительная статья): Генрих Вильгельм Лудольф. Русская грамматика (Оксфорд, 1696). — Leninopoli 1937.
* B. O. Unbegaun (ed.): Henrici Wilhelmi Ludolfi Grammatica Russica. — Oxoniae 1959 (reprint).

Nexus externi
-------------

* Ludolfi *Grammaticae Russicae* editio prima in *archive.org*
* Editionis a Boriso Larin anno 1937 Leninopoli factae partes (praefatio, artis grammaticae versio Russica, colloquia Russico-Latino-Theodisca) in *archive.org*
*Montia fontana*

---

**Plantae** — Angiospermae

Eudicotyledones   
Eudicotyledones nucleares   
Ordo : Caryophyllales   
Familia : Montiaceae   
Genus : ***Montia***   
L.  
   
Subdivisiones: Speciescirca 12; vide commentarium.

***Montia*** est genus plantarum familiae Montiacearum. Species huius generis lactuca fossorum membratim appellantur.

*Montia perfoliata,* nunc *Claytonia perfoliata,* species lactuca fossorum per ludibrium appellata, per Occidentem Montanum Americae Septentrionalis distribuitur, in solis umidis, ubi regiones nuper perturbatas praeponit. Species sic appellatur quia pro fossorum acetariis recentibus erat in concursu aurei in California anno 1849.

Species selectae
----------------

* *Montia bostockii*
* *Montia chamissoi*
* *Montia dichotoma*
* *Montia diffusa*
* *Montia fontana*
* *Montia howellii*
* *Montia linearis*
* *Montia parvifolia*

Pinacotheca
-----------

* Montia fontana*Montia fontana*
* Montia chamissoi*Montia chamissoi*

Notae
-----

1. ↑  Tilford 1997.

Bibliographia
-------------

* Tilford, Gregory L. 1997. *Edible and Medicinal plants of the West.* Missoulae Montanae: Mountain Press Publishing. ISBN 0878423591.

Nexus externi
-------------

|  |  |
| --- | --- |
|  | **Situs scientifici:** Tropicos • Tela Botanica • GRIN • ITIS • NCBI • Biodiversity • Encyclopedia of Life • Plant Name Index • Plantes d'Afrique • Flora of China • Flora of North America • USDA Plants Database |

* Miller, John M. "*Montia* Linnaeus, Sp. Pl. 1: 87. 1753; Gen. Pl. ed. 5, 38. 1754", *Flora of North America*, **4**
---

**Plantae** — Angiospermae

Monocotyledones   
Commelinidae   
Ordo : Zingiberales   
Familia : Zingiberaceae   
Genus : *Curcuma*   
Species : *Curcuma alismatifolia*   
*Curcuma alismatifolia*   
Gagnep.  

***Curcuma alismatifolia,*** vulgo **tulipa Siamensis** et **tulipa aestivalis,** est planta tropica in Thailandia septentrionali Cambodiaque endemica. Contra pervulgatum nomen, haec species non est *Tulipis* cognata, sed Zingiberaceis.

*Curcuma alismatifolia*
Planta potest crescere domi, et flores saepe secati venumdantur. Unus ex notissimis eius agris feris est in Horto Civitatis Pa Hin Ngam in Provincia Chaiyaphum Thailandiae.

Planta est rhizomatosa, caulibus ad 1 m altis, aestate florenti cum inflorescentia speciosa ad 20 cm alta, magnis bracteis coloratis, inferioribus viridibus pallescentibus, superioribusque maioribus et roseis, minusculis floribus flavis vel violaceis.

Nexus externi
-------------

|  |  |
| --- | --- |
|  | **Situs scientifici:** Tropicos • GRIN • Plant List • NCBI • Biodiversity • Encyclopedia of Life • Plant Name Index • IUCN Red List |


|  |  |
| --- | --- |
|  | **Vicimedia Communia** plura habent quae ad ***Curcumam alismatifoliam*** spectant. |
*Vide etiam paginam discretivam:* Nestor (discretiva)

**Nestor** fuit poëta, origine Larandensis (Graece Νέστωρ Λαρανδεύς), cuius opera Graece scripta hodie deperdita sunt. De Nestore *Suda* sic scribit:

"Nestor, Larandensis ex Lycia, poëta epicus, pater Pisandri poëtae, fuit sub imperatore Severo. Scripsit *Iliadem* litteris quibusdam carentem ... nam in primo libro, qui inscribitur *A*, non reperitur *a*; et sic in ceteris rhapsodiis illa littera quae cuiusque libri numerum notat desideratur. Scripsit etiam *Metamorphoses* ut Parthenius Nicensis, et alia."
Apud Stephanum Byzantinum titulus exstat *Alexandrias*. Exstant in *Geoponicis* Constantino Porphyrogenito dicatis tria excerpta ex aliis carminibus Nestoris rescripta, scilicet *Alexicepo* et *Panacea*.

Opera
-----

* Ἰλιάς λειπογράμματος ("Ilias litteris singulis carens")
* Μεταμορφώσεις ("Metamorphoses")
* Ἀλεξανδριάς ("Alexandrias")
* Πανάκεια ("Panacea" sive "medicamentum universale")
* Ἀλεξίκηπος ("Alexicepus" sive "remedia ex horto")

Index fragmentorum
------------------

* *Geoponica* 12.16, 17 ex "Alexicepo".
* *Geoponica* 15.1 e "Panacea".

Notae
-----

1. ↑  Sed re vera e Lycaonia (vide Stephanum Byzantinum s.v. "Laranda").
2. ↑  *Suda* s.v. "Nestor" (versio Latina P. Needhami, 1704)

Bibliographia
-------------

* Petrus Needham, ed. *Γεωπονικά: Geoponicorum sive De re rustica libri XX Cassiano Basso scholastico collectore* (Cantabrigiae 1704) pp. xiii-xiv
Curia in Thuringiae capite Aula festiva Scalae cum imaginibus domni Kämpfer **Curia Erfordiensis** (Theodisce: *Erfurter Rathaus*) multis aedificiis perpulchris apud Forum piscatorium Erfordiae sitis optime congruit.

Historia usque ad saeclum XIX
-----------------------------

Inibi iudicium et pantopolium iam saeculo XI fuerant; in documentis mentio prima facta est anno 1275. Aedes quas vocabant "Curiam consulum" et postea "Praetorium" iam anno 1260 finitas esse fertur. Neque post annum 1323 complexui inerat etiam aula domus negotiationis magna, quae conventibus politicis optime quadravit. Turris rectangularis tabulatis tribus ante annum 1330 astructa est. Anno 1343 inter turrim et basilicam sectio administratoria erecta est. Anno 1348 area exterior ante aedificia strata est. Anno 1385 carcerem et anno 1364 alam lateralem addiderunt. Anno 1509 burgenses furiosi curiam obsidebant demarchum Henricum Kellner petentes.

Demolitio et lentissima reconstructio
-------------------------------------

Civibus multis invitis et Carolo Friderico Schinkel protestante curia antiqua destructa est inde ab anno 1830 neque turri parcebatur. De conservanda turri longissime discerpebant. Supellex restans in Museo Anger videri potest. Annis ab 1870 ad 1882 curia nova erecta est secundum ideas officialis Erfordiensis ab aedificiis Theodori Sommer, cum iam anno 1841 consilium de muris reducendis prisco in situ captum esset. Consessus primus nova in curia factus est die 13 Ianuarii 1876. Rebus intrinsecus perfectis processio maxima facibus illuminata die 6 Iiunii 1882 inaugurationem complevit. Annis 1904 et 1905 ala apud curtem amplificata est plures diaetas sessionis creatum. Anno 1934 auxerunt complexum scalis novissimis et modernissima taberna argentaria contigua, quae hodie in protegendis Erfordiae aedificiis est.

Artificia in curia
------------------

Maximi momenti sunt Petri Janssen Dusseldorpiensis, pictoris historicorum, imagines in aula festiva perpulchra quas annis ab 1878 ad 1882 fecit. Illae de urbis Erfordiensis historia tumultuosa narrant in episodis variis quibus e.g. apparent Bonifatius Winfridus, Henricus Kellner, Napoleo Bonaparte tyrannus. Ponderis haud minoris sunt imagines apud scalas ab Eduardo Kämpfer annis ab 1889 ad 1896 depictae de argumentis cerptis e regionis vicinae fabulis de Tannhäuser, Fausto, grafione de Gleichen, Martino Luthero. Media in aula festiva admirare potueris insignia Erfordiensia et statuas gigantes Iustitiae, Industriarum etc. Excitant quoad historica socialiaque etiam nomina sive insignia personarum quarundam, quae in tergo subselliorum inveniuntur. 

Ante curiam reperitur in pavimento acus magnetica aere fusa cum indicatione urbium Erfordiae amicarum.

Nexus externi
-------------


|  |  |
| --- | --- |
|  | Lege Δημαρχεῖον τῆς Ἐρφούρτης ("Curia Erfordiensis") apud Vicipaediam lingua Graeca antiqua scriptam |


|  |  |
| --- | --- |
|  | **Vicimedia Communia** plura habent quae ad **Curia Erfordiensis** spectant (Rathaus\_Erfurt, Rathaus Erfurt). |

* De curia res scitum dignae apud *erfurt-web*.
* Pagina domestica officialis
* Descriptio imaginis cuiuspiam Petri Janssen
Wikidata Victoria (Brașov)
Res apud Vicidata repertae:Victoria (Brașov): insigneVictoria (Brașov): insigne
*Civitas*: Romania  
*Locus*: 45°38′48″N 24°42′21″E  
*Numerus incolarum*: 6 446  
*Zona horaria*: UTC+2, UTC+3  
Situs interretialis  

**Gestio**

*Praefectus*: Camelia Bertea  
*Procuratio superior*: Brașov  

**Geographia**

*Superficies*: 6.47 chiliometrum quadratum  

**Coniunctiones urbium**

*Urbes gemellae*: Chevilly-Larue, Utrechtse Heuvelrug, Arianum  

**Tabula aut despectus**

Victoria (Brașov): situsVictoria (Brașov): situs
Fabrica Chemica Victoriae.
Situs Victoriae in circulo Brasoviano.
**Victoria** (Teodisce *Viktoriastadt*, Hungarice *Viktóriaváros*) est oppidum in Brassovensi comitatu in Transsilvania Romaniae situm. Victoria 7386 incolas habet (secundum censum 2011).

Historia
--------

Victoria anno 1948 oppidum industriae chemicae condita est.

Incolae
-------

Anno 2011 hic 7386 homines habitabant, inter eos 6907 Dacoromani, 40 Hungari, 21 Zingari atque 26 Germani.

Coniunctiones communium
-----------------------

* France Chevilly-Larue Franciae (1994)
* Nederlandia Doorn Nederlandiae (2005)
* Italia Arianum Italiae (2007)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Victoriam** spectant. |

* Situs interretialis Victoriae proprius.

Notae
-----

1. ↑  Institutum Nationale Statistica Romaniae anno 2011.
Cursus modo horologico signatus.
Cursus modo contrahorologico signatus.
Motus circularis in duobus cursibus fieri potest: **motus** seu **cursus horologii** eundem cursum manibus horologicis sequitur: a summa parte, tum deorsum et ad sinistram, deinde rursum ad culmen transiens. Sensu mathematico, circulus in plano Cartesiano positivo ab aequationibus *x* = sin *t* et *y* = cos *t* parametrice definitus modo horologico designatur ut *t* augetur. Oppositus rotationis vel revolutionis sensus est motus contra cursum horologii.

Nomina *horologicus* et *contrahorologicus* ad motum circularem adhiberi possunt solum cum denotatur latus plani rotationis ex quo motus observatur. Exempli gratia, quotidiana Telluris rotatio modo contrahorologico solum a loco super Polum Septentrionalem, et modo horologico solum a loco super Polum Australem videtur.

In hominibus
------------

Plurimi homines qui manu sinistra pro dextra utuntur circulos modo horologico describere et in aedificiis modo horologico circumagere, atque plurimi homines qui manu dextra utuntur circulos modo contrahorologico et in aedificiis modo contrahorologico circumagere solent. Psychologi putant hoc morem a regnante cerebri hemisphaerio effici.

Notae
-----

1. ↑  Theodore H. Blau, *The torque test: A measurement of cerebral dominance* (American Psychological Association, 1974).

Nexus interni
-------------

* Chiralitas (physica), Chiralitas (chemia)
* Cursus relativus
* Isomerismus oculorum
* Orientatio interior/exterior
* Retrogressus
Wikidata Victor Pelevin
Res apud Vicidata repertae:Victor Pelevin: imagoVictor Pelevin: imago
*Nativitas*: 22 Novembris 1962; Moscua  
*Patria*: Unio Sovietica, Russia  

**Officium**

*Officium*: Russian Union of Journalists  
*Munus*: scriptor, mythistoricus, scriptor scaenicus, scriptor de rebus futuris  
*Patronus*: Moscow Power Engineering Institute
**Consociatio**

*Religio*: buddhismus
**Victor Helgi filius Pelevin** (Russice Виктор Олегович Пелевин, tr. *Viktor Olegovič Pelevin*; natus Moscuae die 22 Novembris 1962) est scriptor Russicus mythistoriarum, quae praesertim ad genus phantasiae scientificae et motum postmodernisticum pertinent.

Opera selecta
-------------

* 1992: Омон Ра (Omon Ra)
* 1996: Чапаев и Пустота (Čapaev et Vanitas)
* 1999: Generation «П» (Generatio P)
* 2004: Священная книга оборотня (Liber sacer versipellis)
* 2006: Empire V (Imperium V)

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Encyclopædia Britannica • Deutsche Biographie • Store norske leksikon |

* Сайт творчества Виктора Пелевина: Situs de scriptore **(Russice)**
* Liesl Schillinger, "Demonic Muse," *The New York Times* (26 Septembris 2008). **(Anglice)**
**Divalia** vel **Angeronalia** erant feriae Romanae, Divae Angeronae dedicatae, quae die 21 Decembris (a.d. XII Kal. Ian.), scilicet die solstitii brumalis, celebrabantur. Pontifices in templo Volupiae, ubi Angeronae, indice labia prementis, simulacrum staret, sacra fecerunt.

Fontes
------

* Macrobii *Saturnalia* I 10
* Plinii *Hist. Nat.* III 9

Notae
-----

1. ↑  Sed secundum Varronem (*De lingua Latina* VI 23) *in curia Acculeia* sacra fiebant.

Nexus externi
-------------

* De Divalibus (*The Mirror of Literature, Amusement, and Instruction, vol. 12, Londinii 1828) **(Anglice)***
* De Angerona et Angeronalibus in *Encyclopaedia Britannica* anni 1911 **(Anglice)**

Feriae Romanae et ludi publici

Adonia • Agonalia • Ambarvalia • Amburbium • Argei • Armilustrium • Ludi Apollinares • Augustalia • Bacchanalia • Sacra Bonae Deae • Brumalia • Ludi Capitolini • Caprotinia • Caristia • Carmentalia • Cerealia • Compitalia • Consualia • Divalia • Eponalia • Equirria • Equus October • Faunalia • Februa • Feralia • Floralia • Fontinalia • Fordicidia • Furrinalia • Hilaria • Ieiunium Cereris • Iovis epulum • Larentalia • Feriae Latinae • Lemuralia • Liberalia • Lucaria • Lupercalia • Matronalia • Meditrinalia • Megalesia • Mercuralia • Navigium Isidis • Nemoralia • Neptunalia • Opalia • Opiconsivia • Parentalia • Parilia • Portumnalia • Poplifugia • Ludi Plebeii • Quinquatria • Quinquatrus minusculae • Quirinalia • Regifugium • Robigalia • Ludi Romani • Saturnalia • Sol invictus • Rosalia • Ludi Saeculares • Sementivae • Septimontium • Ludi Taurii • Terminalia • Tubilustrium • Veneralia • Sacra Veneris Genetricis • Vertumnalia • Vestalia • Vinalia • Vitulatio • Volturnalia • Vulcanalia
*Vide etiam paginam discretivam:* Hermaphroditus (discretiva)

Statua "Hermaphroditus Borghese" dicta, hodie Museo Lupariensi iacens
**Hermaphroditus** (Graece Ἑρμαφρόδιτος) fuit filius Aphrodites et Hermae.

Fabula
------

Salmacis Hermaphroditum amplectitur : delineatio aeri incisa a Bernardo Picart in editione Metamorphoseon octavi decimi saeculi.
De quo sic poeta Ovidius: formosissimus adulescens factus cum iter per varias regiones faceret, forte quindecim vix annos natus in Cariam ad stagnum pervenit perlucidis undis amoenum. Sedes erat naiadis Salmacis, quae statim viso puero amore exarsit atque venerem eum poposcit. At Hermaphroditus talium adhuc rerum imperitus eam repulit. Nympha autem primo paulum recessit, mox tamen latens puerum concupitum procul speculata est. Qui, solus relictus, liquidis undis adlectus in stagnum progressus natare coepit. Quod simul atque adspexit Salmacis, in lacum sese ipsa praecipitavit atque imprudentem praedam ingenti vi amplexa est nec Hermaphroditus, quamquam reluctans, angustos nexus laxare potuit. Quin etiam nympha deos precata est ut numquam postea alter ab altero seiungi possent. Quo voto exaudito una forma in posterum fuerunt, nec mas nec femina sed utrumque. At secundum aliam traditionem huic metamorphosi fidem non habentem iam androgynus natus erat.

E qua fabula hodieque in biologia virentia vel animalia -ut cochleae exempli gratia- quae utriusque sexus proprietates habent **hermaphrodita** dicuntur.

In artibus
----------

Sive in picturis sive in statuis vel scalpturis gemmarum saepe apparet Hermaphroditus ubi cum viri genitalibus figuratur sed mammis et vultu muliebri. In thiaso Bacchico versari solet inter Satyros et Silenos vel cum deo Pane.

Notae
-----

1. ↑  Lactantius *Div. Inst.* I,17,9

Fontes
------

* Theophrastus, *Caracteres* XVI
* Diodorus Siculus, *Bibliotheca historica* IV.6.5
* Ovidius, libro quarto *Metamorphoseon* 285-388.

Si vis plura legere...
----------------------

Hermaphroditus inter Silenum et Panem e cameo antiquo.
* Brisson Lucas, *Le sexe incertain : androgynie et hermaphrodisme dans l'Antiquité gréco-romaine* Parisiis : les Belles lettres, 1997. ISBN 2-251-32425-9
* Delcourt, Maria, *Hermaphrodite : mythes et rites de la bisexualité dans l'Antiquité classique*. Parisiis : Presses universitaires de France, 1992 ISBN 2-13-044185-8
* Raehs Andreas, *Zur Ikonographie des Hermaphroditen : Begriff und Problem von Hermaphroditismus und Androgynie in der Kunst* Francofurti ad Moenum : P. Lang, 1990. (Europäische Hochschulschriften. Reihe 28 ; Bd. 113) ISBN 3-631-42409-4

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Hermaphroditum** spectant. |
Solstitium aestivum in hemisphaerio australe et brumale sive hibernum in hemisphaerio septentrionale.
**Solstitium** vel **solstitialis dies** est dies aut longissimus aut brevissimus anni. Unum solstitium, quod est in hemisphaerio septentrionali altum et aestivum, in hemisphaerio australe autem humile et hibernum vel brumale, fit 21 Iunii, diesque est longissimus in hemisphaerio septentrionali, brevissimus autem in hemisphaerio australi. Alterum, quod est in hemisphaerio septentrionali humile et brumale, in hemisphaerio australe autem altum et aestivum, fit 21 Decembris, diesque est brevissimus in hemisphaerio septentrionali, longissimus autem in hemisphaerio australi.

Cum solstitium est aestivum in hemisphaerio septentrionali, sol stat in caelo in suo cursu ecliptico in puncto quod dicitur aestivum, punctum brumale est illud punctum in linea ecliptica quo sol stat eo solstitio quod est brumale in hemisphaerio septentrionale. Nostra aetate punctum aestivum iacet in constellatione tauri, brumale autem sagittarii. Inde a tribus milibus annorum punctum brumale adhuc in constellatione capricorni iacebat et aestivum in constellatione cancri. Quare circuli tropici usque ad nostram aetatem nomina habent de capricorno et de cancro. 

Linea recta quae ambo puncta iungit solstitialis vocatur.

Nexus externi
-------------

* Confer (Google): Corpus Christianorum Series Latina CXXIII B Bedae opera, opera didascalica, Turnholti typographi BrepolsEditores Pontificii MCMLXXVII (1977)
* Google: Grundriss zu Vorlesungen über die Naturlehre. L.P. copious ms. notes, auctor: Johann BECKMANN, Göttingen 1779

Nota
----

1. ↑  Google: Libri tertii pars quarta de temporibus anni et quantitatibus zonarum. Astronomi opera omnia Joannis Kepleri, Volumen VI, Francofurti a.M. et Erlangae
Solum subargillosum in effossione
**Solum subargillosum** est genus soli sedimentarium, quod praeter harenam et pulverem argillae particulas multas habet. A 10 ad 30% argillas sola subargillosa continent. Argilla in his caolinite vel illite vel montmorillonite abundat, harena quartzite. In divortiis aquarum altitudo solorum subargillosorum metro non maior est, in demissionibus usque ad quattuor metra crescit.

Solum subargillosum aquam tenet nec per se facile ire permittit. Si umidum est, crassum et lentum et tenax fit, exsiccatum autem firmum et durum; et umidum et siccum ad fodiendum difficilius est.

In geographia physica sola subargillosa dividuntur in 

* erraticia (quae moles erraticas habent),
* loessaceis similia et
* tectoria.

Solum nigrum est solum subargilossum herbis per multis annos in regione non sicco transformatum. Solum griseum e subargilloso in steppis siccis et semidesertis oritur.

Notae
-----

1. ↑  M. Kirpicznikov et N. Zabinkova, *Lexicon Rossico-Latinum in usum botanicorum*, Leninopoli 1977, s.v. *Суглинок*.

Nexus externi
-------------

* Solum subargillosum in *Encyclopaedia Britannica*
* Solum subargillosum in *Lexico encyclopaedico Brockhaus et Efron* **(Russice)**
-2 *Latinitas huius rei dubia est. Corrige si potes. Vide {{latinitas}}.*

Dies Harmoniae celebrationi diversitatis culturalis Australiae dicatur.
Oppidum Sinicum Sidneii situm.
**Diversitas culturae** est proprietas culturarum aliarum vel dissimilium, contra monoculturam (ut in locutione *monocultura globalis* visa). Universa Declaratio de Diversitate Culturae dicit: "ut fons evolutionis, innovationis et creativitatis, diversitas culturae gente humani necesse est sicut diversitas biologica pro natura". Et anno 2005, Unesco pactionem de diversitate culturae promulgavit.

Notae
-----

1. ↑  Universa Declaratio de Diversitate Culturae, Articulus primus
2. ↑  Conventio anno 2005 de expressione diversitatis culturae

Nexus interni
-------------

* Communicatio interculturalis
* Dies mundialis diversitatis culturalis ad dialogum progressumque promovendos
* Dies Mandelae
* Iura minoritatum
* Multiculturalismus
* Multilingualismus
* Tolerantia

Bibliographia
-------------

* Crystal, David. 2000. *Language Death.* Cantabrigiae: Cambridge University Press. Catalogus.
Proportio inter longitudinem totam ***a+b*** et segmentum ***a*** est aequa proportioni inter segmentum ***a*** et segmentum ***b***.
**Divina proportio** sive **sectio divina** sive **ratio aurea** sive **sectio aurea** sive **ratio Fibonacci** est ea proportio quae inter numeros *a* et *b,* aequa est proportioni inter *a+b* et *a*; prima ratio metallica, circa 1.6180339887, phi ({\displaystyle \varphi }) Graeca littera designata. 

{\displaystyle {\frac {a+b}{a}}={\frac {a}{b}}=\varphi \,.}
Solutio est numerus irrationalis:

{\displaystyle \varphi ={\frac {1+{\sqrt {5}}}{2}}\approx 1.61803\,39887\,...}
Multi artifices et architecti divina proportione utuntur, praesertim aureo rectangulo, cuius breve et longum latus in divina proportione consistunt. Aureus rectangulus placere aesthetice dicitur.

Nomen Latinum quod est "sectio aurea" invenitur in saeculo XIX anno 1835 in libro Germanice scripto, cuius titulus erat "Die Reine Elementarmathematik Bd II: Die ebene Raumgrößenlehre". Ibi Mathematicus Martinus Ohm mentionem fecit huius sectonis nomine Germanico "Goldener Schnitt".

De calculatione
---------------

Duo numeri *a* et *b* sunt in *divina proportione* {\displaystyle \varphi } si

{\displaystyle {\frac {a+b}{a}}={\frac {a}{b}}=\varphi \,;}
sic {\displaystyle \varphi \,} definiatur.

Cum dextra aequatio monstrat {\displaystyle a=b\varphi }, hac aequatione substituta, sinistra fit:

{\displaystyle {\frac {b\varphi +b}{b\varphi }}={\frac {b\varphi }{b}}\,.}
Quae deleto *b* fit

{\displaystyle {\frac {\varphi +1}{\varphi }}=\varphi .}
Quae multiplicatis ambis partibus per {\displaystyle \varphi }, fit:

{\displaystyle \varphi ^{2}-\varphi -1=0.}
Itaque {\displaystyle \varphi }est prima ratio metallica.

Una positiva solutio est numerus constans:

{\displaystyle \varphi ={\frac {1+{\sqrt {5}}}{2}}\approx 1.61803\,39887\,...}
Ratio maioris numeri Fibonacciani ad proximum minorem est, quo maiores sunt eiusmodi numeri, eo proprior rationi divinae: haec ratio accedit ad {\displaystyle \varphi }.

In arte
-------

Aurea rectangula in pictura *Mona Lisa,* a Leonardo Vincio.
Leonardus Vincius cum picturas fecit in libro a Lucas Pacioli *De Divina Proportione*, dictus est divina proportione in clara pictura *Mona Lisa* usus esse: utrum hoc sit concursatio annon, scit nemo.

Notae
-----

1. ↑  Lucas Pacioli, *De divina proportione*.
2. ↑  Apud Keplerum.
3. ↑   **(Germanice)**
4. ↑  google Dr. Johann Samuel Traugott Gehler, Physikalisches Wörterbuch oder Versuch einer Erklärung der vornehmsten Begriffe und Kunstwörter der Naturlehre. Leipzig 1796 **(Germanice)**
5. ↑  Martin Ohm, Die Reine Elementarmathematik Bd II: Die ebene Raumgrößenlehre, Jonas Verlagsbuchhandlung. Berlin 1835

Nexus interni
-------------

* Aesthetica
* Fractales
* Numeri Fibonacciani
* Phi
* Philosophia mathematicae
* Sectio Aurea (grex)
* Triangulus rectus praecipuus